มีอาการฟันคุดเป็นรู ปวดจนขึ้นสมอง สามารถอนได้เลยไม่คะหรือต้องรอให้หายปวดก่อน
สวัสดีค่ะ อาการปวดฟัน อาจเกิดจาก1. ฟันผุ ที่หากผุลึกไปถึงชั้นโพรงประสาทฟัน จะทำให้มีอาการปวดฟันมากได้2. ฟันคุด ซึ่งทำให้เกิดอาการปวดได้ และหากมีการผุของฟันคุด หรือมีการอักเสบของเหงือกตามมา ก็จะทำให้มีอาการปวดมากขึ้น3. มีเหงือกอักเสบ เกิดจากการมีคราบหินปูนสะสมบนเหงือกส่วนที่หุ้มฟัน ทำให้เชื้อแบคทีเรียเจริญเติบโตและเกิดการอักเสบตามมา และทำให้เกิดอาการปวดได้4. ฟันเกิดการบิ่นหรือแตก จาการเคี้ยวของที่แข็งมาก โดยหากเกิดการบิ่นหรือแตกลึกถึงชั้นเนื้อฟันข้างใน ก็จะทำให้เกิดอาการเสียวฟัน หรือปวดเวลาเคี้ยวอาหารได้แนะนำว่าควรต้องไปพบทันตแพทย์ เพื่อตรวจว่าเกิดจากสาเหตุใดและทำการรักษาตามสาเหตุค่ะ แต่หากเป็นฟันคุดจริง และมีฟันผุร่วมด้วย รวมถึงมีอาการปวดมากอยู่ ทันตแพทย์ก็จะรักษาให้อาการปวดบรรเทาหรือหายไปก่อน แล้วจึงนัดมาผ่าฟันคุดออกภายหลังค่ะในเบื้องต้น หากปวดมาก อาจทานแก้ปวด เช่น ยาพาราเซตามอล ไอบูโพรเพน (ibuprofen) หรือทานทั้ง 2 ชนิดร่วมกันเพื่อช่วยเสริมการออกฤทธิ์แก้ปวดได้ และควรรักษาความสะอาดในช่องปาก ด้วยการแปรงฟันหรือบ้วนน้ำทุกครั้งหลังทานอาหาร ส่วนบริเวณที่ปวดมากและไม่สามารถแปรงฟันได้ ให้พยายามบ้วนปากด้วยน้ำเกลือบ่อยๆ ค่ะ นอกจากนี้ ก็ควรใช้ไหมขัดฟันอย่างน้อยวันละ 1 ครั้ง งดทานขนมหวาน อมลูกอมหรือเคี้ยวหมากฝรั่งต่างๆ ค่ะ